Είναι μια απόφαση που έχει να κάνει κυρίως με το διαθέσιμο budget και δευτερευόντως με τεχνικά ή διαχειριστικά θέματα. Αν υπάρχει η οικονομική δυνατότητα για αυτόνομα πακέτα hosting, τότε είναι σαφώς καλύτερο να έχετε τα αυτόνομα πακέτα επειδή: - Κάθε πακέτο έχει τους δικούς του πόρους, οπότε αν κάποια ιστοσελίδα είναι πιο απαιτητική δεν θα επηρεάζει την απόδοση των άλλων ιστοσελίδων. - Υπάρχει πλήρης ανεξαρτησία μεταξύ των σελίδων και σε επίπεδο λειτουργικού συστήματος, επειδή το κάθε ξεχωριστό account σημαίνει και διαφορετικό χρήστη στον server. Με αυτόν τον τρόπο επιτυγχάνεται μεγαλύτερη ασφάλεια. - Αξιοποιούνται καλύτερα τα χρήματα που επενδύετε στο hosting (value for money). Κάθε πακέτο hosting έχει maximum 1 core CPU, οπότε σε 5 διαφορετικά hosting έχετε δυνητικά τη δυνατότητα να κάνετε ταυτόχρονη χρήση σε 5 από τα διαθέσιμα cores του server καθώς και σε λοιπούς πόρους (Ram, I/O, iops, inodes). Αντιθέτως στην συνδρομή Power υπάρχει 1 core CPU το οποίο μοιράζονται οι ιστοσελίδες εντός της ίδιας συνδρομής. Το ίδιο συμβαίνει και με του υπόλοιπους πόρους του πακέτου. Το πλεονέκτημα του ενιαίου πακέτου με 5 addon domains, είναι κατά βάση οικονομικό. Υπάρχει όμως και το πλεονέκτημα της ενιαίας διαχείρισης, υπό την έννοια ότι έχετε ένα μόνο cPanel account, οπότε λιγότερα στοιχεία σύνδεσης και λιγότερες διαχειριστικές ενέργειες αναφορικά με τις ανάγκες του πακέτου. Συμπερασματικά, αν οι ιστοσελίδες σας δεν είναι απαιτητικές σε πόρους συστήματος και είναι κατά βάση στατικές ή πολύ απλές, τότε σαφώς θα έχετε ώφελος από το ενιαίο πακέτο. Αν όμως οι σελίδες σας είναι δυναμικές και έχουν προοπτικές ανάπτυξης, ίσως μπορείτε αρχικά να επιλέξετε το ενιαίο πακέτο, καλό θα είναι όμως μακροπρόθεσμα να επιλέξετε την καλύτερη ποιοτικά λύση, δηλαδή τα αυτόνομα πακέτα.